Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 1997. évi CXLIV. törvény módosításáról*
Paragraph Index: 1552

5. Cikk A Megállapodást bármelyik Szerződő Fél felmondhatja írásban tett közlés útján: ez esetben a felmondás a közlés dátumát követő 90 (kilencven) nappal lép hatályba. Abban az esetben, ha a Panamai Köztársaság Kormánya egyetért a fentiekben leírt javaslatokkal, a jelen Jegyzék és Őexcellenciájának válaszjegyzéke a Kormányaink közötti Megállapodást fog alkotni, amely jegyzékváltás napjától számított 30 (harminc) napot követően lép hatályba. Felhasználom az alkalmat, hogy legnagyobb nagyrabecsülésemről biztosítsam Őexcellenciáját.” A Panamai Fél által, 1993. év január hó 22. napján küldött spanyol nyelvű levél magyar nyelvű fordítása a következő: „Államtitkár-helyettes Úr! Van szerencsém hivatkozni a mai napon kelt levelére, amelyben vízummentességi megállapodást javasol a Magyar Köztársaság és a Panamai Köztársaság Kormányai által kiadott diplomata, konzuli, hivatalos, különleges és szolgálati útlevelekre az alábbiak szerint: (A visszaigazolás szövege megegyezik a Magyar Fél kezdeményező levelének szövegével.) Ezzel kapcsolatban van szerencsém közölni, hogy a Panamai Köztársaság Kormánya egyetért a fenti levél tartalmával, hogy Excellenciád levele és ez a levél Kormányaink között megállapodást képez, amely jelen levél keltének napjától számított 30. napon lép hatályba. Megragadom az alkalmat, hogy Excellenciádnak ismételten a legnagyobb tiszteletemet fejezzem ki.” 1999/27. szám

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes